《青石梁》
清代·庄培因

石梁积空雾，策马穿宿障。一径迥入幽，两壁俨相向。

攀援穷上跻，彳亍怯下望。才过登历艰，始觉宇宙旷。

朝霞忽争飞，变幻非一状。独树缀高岭，残云带连嶂。

即自信多奇，嗒焉效天放。

作者简介：（1723—1759）江苏阳湖人，字本淳，一字仲淳。庄存与弟。乾隆十九年状元，授修撰，历官侍讲学士。以诗文名，而恭和御制诗居大半。有《虚一斋集》。